Verkefni fyrir alvöru feminista?

Það að setja 15 ára stúlkubarn í heilan mánuð í fangaklefa með yfir 20 karlkyns glæpamönnum er að sjálfsögu ekkert annað en glæpur. Í fréttinni kemur líka fram að þetta sé ekkert einsdæmi í Brasilíu.

Vissulega er Brasilía langt í burtu, rétt eins og Saudi-Arabía og önnur lönd þar sem réttindi kvenna eru þverbrotin á hverjum degi. En ætti það ekki að vera viðfangsefni þeirra sem láta sig jafnrétti varða, líka á Íslandi, að berjast gegn svona löguðu? Er ekki tímanum betur varið í það en að karpa um hvað ráðherrar eru kallaðir, á landi þar sem jafnrétti kynjanna er hvað mest í heiminum og þar sem fjarstæðukennt er að ímynda sér að 15 ára barn yrði nokkurn tíma læst inni með tugum harðsvíraðra glæpamanna?

Fyrri ummæli:
DJÖFULL ER ÞETTA VIÐBJÓÐSLEGT, MÉR GJÖRSAMLEGA OFBÝÐUR!!!

Sæll.

Feministar á Íslandi ERU duglegir við að bjarga heiminum.

Bæði er fólk að skrifa til ríkisstjórna erlendis,farið og unnið að málum erlendis,

unnið með félagasamtökum erlendis og féstyrkir sendir erlendis.

Feministar eru flestir húmanistar og láta sig ekki vanta í heimsmálunum,þau bætast bara við það sem unnið er að hér heima.

Nú þegar og reyndar áður hafa samtök eins og Equality now verið að reyna að hafa áhrif á stjórn Brasilíu um að bæta hag kvenna og eru mjög ötular um allan heim.

Margir Íslenskir feministar eru félagar í þessum samtökum og má nefna að Stígamót fékk viðurkenningu frá þeim fyrr á árinu.

Það má vel vera að þér finnist lítt til koma en ekki halda að feministar séu ekki gott og vel þenkjandi fólk.Það væri merki um algjöran skort á þekkingu og samhyggð af þinni hálfu.

||

Hvað með alvöru karlmenn, ætli þeim finnist þetta ekki jafn hræðilegt.

||

Margrét, það er með femínista eins og aðra sem sitja uppi með öfgafólk, það veldur skaða. Litlum hópi af öfga-femínistum er búnið að takast að gera orðið "femínisti" að hálfgerðu skammaryrði meðal almennings, því miður.

Hvað varðar þessa frétt þá er þetta í samræmi við það sem maður hefur heyrt um framkomu lögreglu og fleiri í Brasilíu gagnvart börnum og unglingum sem eiga hvergi höfði sínu að halla og lifa á götunni. Það er litið á þau sem meindýr og líf þeirra er metið í samræmi við það. Ég legg til að fólk kynni sér málið. Þeim mun fleiri sem vita um þá hræðilegu meðferð sem börnin fá þeim mun meiri líkindi til að nægur þrístingur komi frá umheiminum á stjórnvöld þar að gera eitthvað í málinu.

Ummæli:
Hef oft velt því fyrir mér hver þessi almenningur er sem finnst feministi vera skammaryrði, sökum baráttu þeirra sem ég vil kalla duglegra feminista. Ég hef nefnilega hingað til talið mig til almennings, en verð kannski að fara að endurmeta þá skilgreiningu því í bloggheimum eru örfáir menn sem tönglast á þessu sí og æ.

Verkefni: Tilfinning
Merking: Hneykslun